અચાનક એનું ધ્યાન ગયું કે અકળાતાં અકળાતાં પણ એ બની ઠનીને તૈયાર થઇ ગયો હતો. અરીસામાં જોઈને નિલય પોતાની ઉપર મુગ્ધ થઇ ગયો. થોડી વાર અરીસામાં જોઈ અચાનક નિલયે પોતાની ઘોડી સાઈડમાં ફેંકી દીધી. થોડું ડગુમગુ થઈને, જાળવીને પોઝ લઈને ઉભો રહ્યો અને બોલ્યો, ‘ ‘અનુ,આઈ…આઈ… પછી પોતાનાપર જ હસી પડ્યો. એને સમજાતું નહોતું કે એની સાથે શું થઇ રહ્યું છે, એ અનુષા તરફ આકર્ષાતો જતો હતો. જયારે અનુષાથી દુર જવાના પ્રયત્નો કરતો ત્યારે પોતાની જાતને છેતરતો હોય તેવું લાગતું હતું.